**CÉGAUTÓ HASZNÁLATI SZABÁLYZAT**

(minta)

Társaság neve:

Székhely:

Jelen szabályzat a Társaság tulajdonában és használatában álló gépjárművek üzemeltetési és használati rendjét tartalmazza.

**1. Gépjárművek nyilvántartása**

A gépjárművekről egyedi nyilvántartást kell vezetni, amelynek a következőket tartalmaznia:

* a gépjármű típusa, forgalmi engedély száma, forgalmi rendszáma, motorszáma, alvázszáma, alapnorma (fogyasztási norma);
* a gépjármű tartozékai;
* a biztosítások adatai (kötelező és Casco módozat);
* a gépjármű használatának módja;
* amennyiben útnyilvántartási kötelezettség áll fenn, annak vezetési módja.

**2. Az üzemanyag vásárlás módja a Társaság tulajdonában lévő gépjárművek esetén**

A gépjárművekhez vásárolt üzemanyagot és kenőanyagot készpénzzel, vagy a Társaság nevén szereplő hitel-, illetve bankkártyával kell kiegyenlíteni. A Társaság köthet valamely üzemanyag forgalmazó céggel szerződést a nála történő tankolásra. Ebben az esetben a fizetés módja a gépjárművezető részére rendelkezésre bocsátott kártya.

A gépjárművek üzemanyag, kenőanyag felhasználásának elszámolásához a vásárláskor a Társaság nevére és lehetőleg a gépjármű forgalmi rendszámára is kiállított számla beszerzése szükséges. Ha a számla kiállítója a gépjármű forgalmi rendszámát nem tudja a számlára nyomtatni, akkor azt az üzemanyagot, illetve kenőanyagot vásárló munkatársnak kell kézzel a számlára felvezetnie.

A vásárlást intéző személy köteles gondoskodni a számlának a Társaság pénztárába történő eljuttatásáról, ahonnan az üzemanyagszámla ellenértéke kifizetésre kerül.

A készpénzes tankolás esetében nem szabad a tankolással együtt szerepeltetni az egyéb személyes fogyasztást szolgáló vásárlásokat.

**3. Útnyilvántartás, menetlevél**

Minden gépjármű esetében külön útnyilvántartást kell vezetni. Az útnyilvántartásban fel kell tüntetni a gépjármű típusát, forgalmi rendszámát, továbbá a fogyasztási normát. Az útnyilvántartásban fel kell tüntetni az év első és utolsó napján a kilométeróra állását, továbbá, ha a költségelszámoláshoz ez szükséges, akkor ezt az adatot havonta kell bejegyezni. Az útnyilvántartásnak tartalmaznia kell

- az utazás időpontját,

- az utazás célját (honnan-hova történt az utazás),

- a felkeresett üzleti partner(ek) megnevezését,

- a közforgalmú útvonalon megtett kilométerek számát.

Az útnyilvántartás tartalmazhatja az előzőekkel kapcsolatos üzemanyag-vásárlás időpontját és költségeit is.

**4. Tisztaság a Társaság tulajdonában lévő gépjármű esetén**

A gépjármű használata során a vezető köteles a gépjármű belső terét tisztán tartani.

A gépjárműveket szükség szerint – de legfeljebb havonta – kívül és belül tisztíttatni kell. A tisztítás elszámolásához a vásárláskor a Társaság nevére és lehetőleg a gépjármű forgalmi rendszámára is kiállított számla beszerzése szükséges. Ha a számla kiállítója a gépjármű forgalmi rendszámát nem tudja a számlára nyomtatni, akkor azt a szolgáltatást vásárló munkatársnak kell kézzel a számlára felvezetnie.

A számla elszámolása megegyezik az üzemanyagszámlára vonatkozóan leírtakkal.

**5. KRESZ**

A gépjármű használata közben a vezető köteles betartani a közlekedési szabályokat, azok megszegéséért személyes felelősséggel tartozik.

**6. Eseti, tervszerinti javítási-karbantartási és egyéb költség a Társaság tulajdonában lévő gépjármű esetén**

A költségek megfizetése a Társaság nevére kiállított számla ellenében történik, melyre szükséges rávezetni a gépjármű forgalmi rendszámát és a gépjármű kilométerórájának állását is.

Ha a javítások összege egy gépjárműre vetítetten a típusnál szokásos értéket meghaladja, a javítások okát fel kell deríteni, amennyiben szükséges és megállapítható a személygépkocsit használó munkavállaló(k) számonkérése mellett.

**7. Rendkívüli esemény**

Rendkívüli esemény bekövetkeztekor (pl. baleset) az ügyvezetőt haladéktalanul értesíteni kell és az eseményről feljegyzést kell készíteni.

**8. Kártérítési felelősség a Társaság tulajdonában lévő gépjármű esetén**

A gépjármű vezetője a gépjárműben általa okozott károkért a Társaság részére kártérítési felelősséggel tartozik. A gépjárművet használó, az általa a gépjárműben okozott sérülés javítási költségeinek, a gépjármű Casco biztosítási szerződésében meghatározott önrészét köteles a Társaság részére megtéríteni. Az áthárított javítási költséget, a Társaság a gépjárművet használó részére kiszámlázza. Rendkívüli esetben – az egyedi körülmények mérlegelése után – az ügyvezető, vagy taggyűlés a pénzbeli kártérítéstől eltekinthet.